《凌玄洞宴集》
明代·张守让

幽崖河朔会，共倒接䍦巾。岳拥薇垣近，林开画戟新。

烟萝尘外景，岩壑雨中春。幸此陪欣赏，山花笑向人。

作者简介：张守让，字斯礼，一字懋功。守谦弟。南海人。明穆宗隆庆四年（一五七〇）举人。任福建永安知县。寻升思仁副使，官终贵州贵宁道。以劳瘁死任上。清温汝能《粤东诗海》卷三四、清道光《广东通志》卷二八一有传。